Κασουλέ (Ραγού με φασόλια και ανάμεικτα κρέατα)
Το «κασουλέ» πήρε το όνομά του από την παραδοσιακή πυρίμαχη κατσαρόλα-γάστρα που χρησιμοποιούσαν για το μαγείρεμα αυτού του ραγού.
400 γρ. ξερά φασόλια, µουλιασµένα για ένα βράδυ σε κρύο νερό, 2 φύλλα δάφνης, 1 µικρό κρεµµύδι, ψιλοκοµµένο, 2 σκελίδες σκόρδου, λιωµένες, 220 γρ. µπέικον, χοντροκοµµένο, 1 κουτ. σούπας βούτυρο, 400 γρ. αρνί, χωρίς κόκαλο, κοµµένο σε 8 κοµµάτια, 350 γρ. λουκάνικα χωριάτικα, σε χοντρές ροδέλες, 4 κοµµάτια από φιλέτο ψητής πάπιας, 6 µεγάλες ντοµάτες, τριµµένες, 180 γρ. λουκάνικο Τουλούζης (λουκάνικο µε ολόκληρα κοµµάτια λίπους· αντικαθιστούµε µε σαλάµι Λευκάδας), 4 φέτες µπαγκέτας, θρυµµατισµένες, αλάτι, φρεσκοτριµµένο πιπέρι
Για να φτιάξουμε κασουλέ (ραγού με φασόλια και ανάμεικτα κρέατα), αρχικά στραγγίζουµε τα φασόλια.Στη συνέχεια, τα βάζουµε σε µια µεγάλη κατσαρόλα µε τη δάφνη, το κρεµµύδι, το σκόρδο και το µπέικον. Προσθέτουµε 3 λίτρα κρύο νερό, το αφήνουµε να πάρει βράση για 4-5 λεπτά σε δυνατή φωτιά και µετά χαµηλώνουµε τη φωτιά και σιγοβράζουµε για 1 ώρα, µέχρι να µαλακώσουν τα φασόλια.Ζεσταίνουµε το βούτυρο σε ένα τηγάνι ή σε µια φαρδιά κατσαρόλα, σε δυνατή φωτιά, και σοτάρουµε το αρνί για 5-6 λεπτά, µέχρι να ροδίσει από όλες τις πλευρές.Βγάζουµε το αρνί µε τρυπητή κουτάλα και το ρίχνουµε στην κατσαρόλα µε τα φασόλια µαζί µε τα χωριάτικα λουκάνικα, την πάπια και τη ντοµάτα.Αλατοπιπερώνουµε, ανακατεύουµε και µαγειρεύουµε για άλλη 1 ώρα.Προθερµαίνουµε τον φούρνο στους 160° C (σκάλες 2-3 στο γκάζι).Αφαιρούµε τη δάφνη και βγάζουµε τα κρεατικά σε ένα βαθύ ταψί σε µία στρώση.Προσθέτουµε το λουκάνικο Τουλούζης ή το σαλάµι.Βγάζουµε µε τρυπητή κουτάλα τα φασόλια µε τα λαχανικά και καλύπτουµε τα κρέατα.Περιχύνουµε µε τόσο υγρό από την κατσαρόλα ώστε µόλις να καλύψουµε τα φασόλια.Πασπαλίζουµε µε το θρυµµατισµένο ψωµί και ψήνουµε για 40 λεπτά, µέχρι να ροδίσει στην επιφάνεια.Σερβίρουµε, το κασουλέ, αµέσως.
Αρνί,Λουκάνικα,Φασόλια